AIŠKINAMASIS RAŠTAS

Dėl Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Molėtų rajono savivaldybėje aprašo patvirtinimo

1. **Parengto tarybos sprendimo projekto tikslai ir uždaviniai**

Socialinės apsaugos ir darbo ministro 2017 m. birželio 9 d. įsakymu Nr A1-293 savivaldybėms paskirtos lėšos Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonei “Remti bendruomeninę veiklą savivaldybėse” (toliau – Priemonė) 2017 metais įgyvendinti. Priemonei įgyvendinti Molėtų rajone skirta 15 522 eurų. Lėšos savivaldybėms paskirstytos pagal Valstybės mokesčių inspekcijos prie Lietuvos Respublikos finansų ministerijos pateiktus duomenis apie asmenų, mokančių pajamų mokestį, skaičių savivaldybėse.

Savivaldybių tarybos ne vėliau kaip per 30 darbo dienų nuo Lietuvos Respublikos socialinės apsaugos ir darbo ministerijos (toliau – Ministerija) pranešimo apie Priemonei įgyvendinti skirtas lėšas turi patvirtinti Priemonei įgyvendinti savivaldybių tvarkos aprašus (toliau – Savivaldybių tvarkos aprašas). Pasitvirtinus Savivaldybės tvarkos aprašą, Socialinių paslaugų priežiūros departamentas prie Ministerijos pasirašys Priemonei įgyvendinti skirtų valstybės biudžeto lėšų naudojimo sutartis ir perves Priemonei įgyvendinti numatytas lėšas.

Parengto sprendimo projekto tikslas – patvirtinti Savivaldybės tvarkos aprašą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 1 dalis ir Nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Priemonės įgyvendinimas sustiprins bendruomenės narių sutelktumą, tarpusavio pasitikėjimą ir bendruomeninę veiklą.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

 Papildomų lėšų nereikės.

**6.Vykdytojai, įvykdymo terminai**

 Kultūros ir šveitimo skyriaus vedėjo pavaduotojas Gintautas Matkevičius, 2017 metai.